Document ID: /roh_data/filtered/fineweb-2-filterrobots_roh.jsonl.gz/22772

La Pro Infirmis ha fatg l'onn passà in deficit da 18 milliuns francs. La pli gronda organisaziun svizra per persunas cun impediments haja sustegnì dapli glieud che previs, di la Pro Infirmis. Latiers haja dà sperditas als martgads da finanzas.
Suprastanza na po betg pli decider en il mument
Ed il 2022 èn quatter persunas sa retratgas da la suprastanza da Pro Infirmis. Pervi da quai n'è ella betg pli abla da decider dapi plirs mais. Las persunas sajan sa retratgas or da malcuntentientscha cun chaussas internas. Ina pledadra da medias da la Pro Infirmis di dentant che talas midadas en la suprastanza sajan normalas. E sin la fatschenta dal mintgadi na haja quai betg in'influenza.